अतिथि शिक्षकों को संविदा शिक्षक भर्ती में मिलेगा लाभ
श्योपुर जिले के सरकारी स्कूलों में रिक्त पड़े शिक्षकों के करीब डेढ़ हजार पदों पर काम कर रहे अतिथि शिक्षकों को सरकार संविदा शिक्षक भर्ती प्रक्रिया मेें उन्हें अनुभव का लाभ देने जा रही है। इसके लिए अतिथि शिक्षकों को संविदा शिक्षक भर्ती मेें अपने अनुभव कार्यकाल की अवधि का प्रमाण-पत्र देना होगा।
स्कूल शिक्षा विभाग ने पत्र जारी कर अतिथि शिक्षकों के अनुभव प्रमाण पत्र एमपी ऑनलाइन लिमिटेड के माध्यम से जारी किए जाने के निर्देश दिए हैं। यानी अतिथि शिक्षकों को अब अनुभव प्रमाण पत्र के लिए प्राचार्य व शिक्षा विभाग के चक्कर नहीं लगाना पड़ेंगे। बल्कि वे निर्धारित शुल्क जमा कर संबंधित जिला शिक्षा अधिकारी को ऑनलाइन आवेदन कर एमपी ऑनलाइन से अनुभव प्रमाण पत्र हासिल कर सकेंगे।
Rs.50 में मिलेगा प्रमाण पत्र
स्कूल शिक्षा विभाग के उप सचिव द्वारा जारी किए आदेश के मुताबिक संविदा शाला शिक्षकों के नियोजन की ऑनलाइन प्रक्रिया के लिए एमपी ऑनलाइन लिमिटेड के माध्यम से जो अतिथि शिक्षकों के अनुभव प्रमाण पत्र दिए जाएंगे, उसके लिए अतिथि शिक्षक को प्रति ट्रांजेक्शन 20 रुपये एमपी ऑनलाइन शुल्क व 30 रुपए कियोस्क शुल्क चुकाना पड़ेगा।
hin_Deva hin_Deva hin_Deva hin_Deva hin_Deva